

Z A P I S N I K


35. sjednice Vijeća Gradske četvrti Gornja Dubrava, održane 22. travnja 2024. godine u 
  Područnom uredu Gradske uprave Dubrava, Dubrava 49, dvorana „C“  
s početkom u 17:45


NAZOČNI ČLANOVI VIJEĆA:

1.	DARIO BUDAK
2.	ZDENKA ĐAKOVIĆ
3.	ZDRAVKO FABIJANIĆ
4.	LUKA HOLJEVAC
5.	HELENA KERETA
6.	MARJANCA KOSTREVEC
7.	VELIBOR MEANDŽIJA
8.	DOMAGOJ MLINARIĆ
9.        	DUBRAVKO NEKRET KATIĆ
10.	INES OCVIRK
11.         AVNI OSMANI
12.	ILIJA SLIŠKO
13.         DUBRAVKO TOMAIĆ
14.	ROBERT TUKAČ
15.	NINOSLAV VRANJEŠ

NAKNADNO PRISTIGLI ČLANOVI VIJEĆA:

1.         MEREME SAMAHODAJ THAQI, 17:50
2.         IVAN RADIĆ, 17:55

ODSUTNI ČLANOVI VIJEĆA:

1. 	TIHANA BANKO
2. 	BERNARD BUDIMIR


OSTALI NAZOČNI:

- Nataša Šprem, dipl.ing., univ.spec., voditeljica Područnog odsjeka Gornja Dubrava

Predsjednik pozdravlja sve prisutne članove Vijeća, utvrđuje prisutnost 15 od 19 članova Vijeća čime je omogućeno pravovaljano odlučivanje, te otvara 35. sjednicu Vijeća. Predsjednik obavještava prisutne o najavi dolaska još dva vijećnika na sjednicu Vijeća.

Predsjednik predlaže prihvaćanje zapisnika 34. sjednice Vijeća Gradske četvrti Gornja Dubrava. 
Tekst Zapisnika 34. sjednice Vijeća Gradske četvrti Gornja Dubrava, održane 26. ožujka 2024. godine, jednoglasno je prihvaćen te na isti nema primjedbi.

Sjednici se pridružuje vijećnica Merime Samohodaj Thaqi, čime predsjednik utvrđuje prisutnost 16 od 19 članova Vijeća.

Predsjednik poziva sve prisutne članove da se izjasne o predloženim točkama dnevnog reda 35. sjednice, te predlože izostavljanje pojedine točke dnevnog reda ili dopunu istog.

Predsjednik predlaže dnevni red, kao u pozivu, uz četiri dopunske točke.



DOPUNA DNEVNOG REDA
1. Izvješće o izvršenju Plana komunalnih aktivnosti Gradske četvrti Gornja Dubrava u 2023.
2. Prijedlog zaključka o prijedlogu rekonstrukcije kolnika u Novačkoj ulici
3. Prijedlog zaključka o prijedlogu za postavljanje table s nazivom ulice Miroševečka cesta
4. Prijedlog zaključka o prijedlogu za produljenje roka za prijavu šteta na kućanstvima

Vijeće jednoglasno prihvaća dnevni red koji glasi:


DNEVNI RED
1. Izvješće o izvršenju Plana komunalnih aktivnosti Gradske četvrti Gornja Dubrava u 2023.
2. Prijedlog zaključka o zakupu poslovnog prostora za potrebe rada Mjesnog odbora Branovec - Jalševec
3. Prijedlog zaključka o prijedlogu sanacije ulice Orehovečki ogranak
4. Prijedlog zaključka o prijedlogu rekonstrukcije kolnika u Novačkoj ulici
5. Prijedlog zaključka  o prijedlogu za postavljanje mjerača brzine kretanja vozila u Novačkoj ulici
6. Prijedlog zaključka o prijedlogu za postavljanje uspornika prometa u Novačkoj ulici
7. Prijedlog zaključka o prijedlogu za vraćanje zelenog otoka
8. Prijedlog zaključka o prijedlogu za postavljanje košarica za sitni otpad
9. Prijedlog zaključka o prijedlogu za postavljanje table s nazivom ulice Miroševečka cesta
10. Prijedlog zaključka o davanju suglasnosti na prijedlog preimenovanja naziva stajališta ZET-a na području Gradske četvrti Gornja Dubrava
11. Prijedlog zaključka o prijedlogu za produljenje roka za prijavu šteta na kućanstvima
12. Pitanja, prijedlozi i obavijesti
Sjednici se pridružuje vijećnik Ivan Radič, čime predsjednik utvrđuje prisutnost 17 od 19 članova Vijeća.


Ad 1) Izvješće o izvršenju Plana komunalnih aktivnosti Gradske četvrti Gornja Dubrava u 2023.

Predsjednik pojašnjava prijedlog. Otvara raspravu. 

U raspravi sudjeluju: M. Kostrevec i predsjednik
Budući da se više nitko ne javlja za riječ Vijeće, na prijedlog predsjednika, jednoglasno donosi


Izvješće o izvršenju Plana komunalnih aktivnosti
Gradske četvrti Gornja Dubrava u 2023.

(Izvješće se nalazi u privitku ovog zapisnika i njegov je sastavni dio.)





Ad 2) Prijedlog zaključka o zakupu poslovnog prostora za potrebe rada Mjesnog odbora Branovec – Jalševec

Predsjednik pojašnjava prijedlog. Otvara raspravu. 

U raspravi sudjeluju: H. Kereta i predsjednik
Budući da se više nitko ne javlja za riječ Vijeće, na prijedlog predsjednika, jednoglasno donosi


Z A K L J U Č A K
o zakupu poslovnog prostora za potrebe rada 
 Mjesnog odbora Branovec - Jalševec
 

1. Predlaže se produženje Ugovora o zakupu poslovnog prostora, po isteku vremena na koji je sklopljen, između Grada Zagreba i Dobrovoljnog vatrogasnog društva Branovec iz Zagreba, Branovečka cesta 94, za potrebe rada Mjesnog odbora Branovec – Jalševec na način:

- 30 m2 - prostorija za potrebe rada Mjesnog odbora,
- 96 m2 – dvorana za povremeno korištenje po potrebi. 

		 
1. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje.
Ad 3) Prijedlog zaključka o prijedlogu sanacije ulice Orehovečki ogranak

Predsjednik pojašnjava prijedlog. Otvara raspravu. 

Budući se nitko ne javlja za riječ Vijeće, na prijedlog predsjednika, jednoglasno donosi


Z A K L J U Č A K
 o prijedlogu sanacije ulice Orehovečki ogranak


1. Razmotren je prijedlog Vijeća Mjesnog odbora Zeleni brijeg o prijedlogu za hitnu sanaciju i vraćanje u prvobitno stanje ulice Orehovečki ogranak koja je nastala kod izrade kanalizacije. 

1. Vijeće podržava navedeni prijedlog. 

1. Ovaj zaključak dostavlja se Vodoopskrbi i odvodnji d.o.o. na daljnje postupanje.






Ad 4) Prijedlog zaključka o prijedlogu rekonstrukcije kolnika u Novačkoj ulici

Predsjednik pojašnjava prijedlog. Otvara raspravu. 

U raspravi sudjeluju: I. Sliško, R. Tukač, H. Kereta i predsjednik
Budući da se više nitko ne javlja za riječ Vijeće, na prijedlog predsjednika, jednoglasno donosi


Z A K L J U Č A K
 o prijedlogu rekonstrukcije kolnika u Novačkoj ulici


1. Vijeće predlaže da u svoj program hitno uvrstite rekonstrukciju cijele Novačke ulice do ulice Blažunov brijeg kao i zamjenu vodoopskrbnih cijevi radi učestalog pucanja. Potrebno je sanirati i odvodnju tj. vodu koja se cijedi na Novačku ulicu ispod crkve kod Sjeverne ulice, zbog čega se po zimi ledi kolnik i dolazi do prometnih nezgoda. 

1. Ovaj zaključak dostavlja se  Vodoopskrbi i odvodnji d.o.o. na daljnje postupanje.



Ad 5) Prijedlog zaključka  o prijedlogu za postavljanje mjerača brzine kretanja vozila u Novačkoj ulici

Predsjednik pojašnjava prijedlog. Otvara raspravu. 

U raspravi sudjeluju: I. Sliško, R. Tukač, N. Vranješ i predsjednik
Budući da se više nitko ne javlja za riječ Vijeće, na prijedlog predsjednika, jednoglasno donosi


Z A K L J U Č A K
 o prijedlogu za postavljanje mjerača brzine kretanja vozila u Novačkoj ulici


1. Vijeće, zbog povećanja sigurnosti sudionika u prometu, predlaže da se u Novačkoj ulici kod kbr. 177 postavi mjerač brzine kretanja vozila.

2. Ovaj zaključak dostavlja se  III. Policijskoj postaji Zagreb i Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet na daljnje postupanje.






Ad 6) Prijedlog zaključka o prijedlogu za postavljanje uspornika prometa u Novačkoj ulici

Predsjednik pojašnjava prijedlog. Otvara raspravu. 
U raspravi sudjeluju: V. Meandžija, R. Tukač, H. Kereta, N. Vranješ i predsjednik
Budući da se više nitko ne javlja za riječ Vijeće, na prijedlog predsjednika, većinom glasova za 15 „ZA“ i 2 „PROTIV“  – donosi


Z A K L J U Č A K
 o prijedlogu za postavljanje uspornika prometa u Novačkoj ulici


1. Razmotren je prijedlog Vijeća Mjesnog odbora Gornja Dubrava o prijedlogu za postavljanje uspornika prometa u Novačkoj ulici između kbr. 34 i 56.

2. Vijeće podržava navedeni prijedlog. 

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.

Ad 7) Prijedlog zaključka o prijedlogu za vraćanje zelenog otoka

Predsjednik pojašnjava prijedlog. Otvara raspravu. 

U raspravi sudjeluju: D. Budak, H. Kereta, M. Kostrevec i predsjednik
Budući da se više nitko ne javlja za riječ Vijeće, na prijedlog predsjednika, jednoglasno donosi


Z A K L J U Č A K
 o prijedlogu za vraćanje zelenog otoka


1. Vijeće, na temelju prijedloga Vijeća Mjesnog odbora Oporovec, predlaže vraćanje zelenog otoka u ulici Oporovečki majdaki - preko puta trafostanice na zelenu površinu.
Također se predlaže postavljanje spremnika za papir i plastiku kod objekta mjesnog odbora, Oporovečki vinogradi kbr. 20.

2. Ovaj zaključak dostavlja se Zagrebačkom holdingu d.o.o., Podružnica Čistoća. 






Ad 8) Prijedlog zaključka o prijedlogu za postavljanje košarica za sitni otpad

Predsjednik pojašnjava prijedlog. Otvara raspravu. 

U raspravi sudjeluju: M. Kostrevec i predsjednik
Budući da se više nitko ne javlja za riječ Vijeće, na prijedlog predsjednika, jednoglasno donosi


Z A K L J U Č A K
 o prijedlogu za postavljanje košarica za sitni otpad


1. Vijeće, na temelju prijedloga Vijeća Mjesnog odbora Oporovec, predlaže postavljanje košarica za sitni otpad na sljedećim lokacijama:
- autobusno stajalište Novoselečki put 81 – jedna košarica za sitni otpad zapremnine 35 ili 55 litara
- autobusno stajalište Novoselečki put 83 – jedna košarica za sitni otpad zapremnine 35 ili 55 litara
 
2. Ovaj zaključak dostavlja se Zagrebačkom holdingu d.o.o., Podružnica Čistoća. 



Ad 9) Prijedlog zaključka o prijedlogu za postavljanje table s nazivom ulice Miroševečka cesta

Predsjednik pojašnjava prijedlog. Otvara raspravu. 

U raspravi sudjeluju: I. Sliško, H. Kereta i predsjednik
Budući da se više nitko ne javlja za riječ Vijeće, na prijedlog predsjednika, jednoglasno donosi


Z A K L J U Č A K
 o prijedlogu za postavljanje table s nazivom ulice Miroševečka cesta


1. Vijeće predlaže postavljanje table sa nazivom ulice i kućnih brojeva na Miroševečkoj cesti od kbr. 15 do kbr. 21B.

2. Ovaj zaključak dostavlja se Gradskom uredu za katastar i geodetske poslove na daljnje postupanje.






Ad 10) Prijedlog zaključka o davanju suglasnosti na prijedlog preimenovanja naziva stajališta ZET-a na području Gradske četvrti Gornja Dubrava

Predsjednik pojašnjava prijedlog. Otvara raspravu. 

U raspravi sudjeluju: H. Kereta, M. Kostrevec, D. Mlinarić i predsjednik
Budući da se više nitko ne javlja za riječ Vijeće, na prijedlog predsjednika, jednoglasno donosi


Z A K L J U Č A K
 o davanju suglasnosti na prijedlog preimenovanja naziva stajališta ZET-a
na području Gradske četvrti Gornja Dubrava


1. Razmotren je prijedlog preimenovanja naziva stajališta ZET-a na području Gradske četvrti Gornja Dubrava.
 
2. Vijeće je suglasno sa navedenim prijedlogom. 

3. Ovaj zaključak dostavlja se Zagrebačkom električnom tramvaju d.o.o. na daljnje postupanje.

Ad 11) Prijedlog zaključka o prijedlogu za produljenje roka za prijavu šteta na kućanstvima

Predsjednik pojašnjava prijedlog. Otvara raspravu. 

U raspravi sudjeluju: Z. Fabijanić, D. Mlinarić i predsjednik
Budući da se više nitko ne javlja za riječ Vijeće, na prijedlog predsjednika, jednoglasno donosi

Z A K L J U Č A K
 o prijedlogu za produljenje roka za prijavu šteta na kućanstvima


1. Vijeće predlaže produljenje roka za prijavu šteta na kućanstvima, nastalih prilikom zagrebačkog potresa 22. ožujka 2020. do 31. prosinca 2025. godine.

2. Rok za prijavu štete od potresa istekao je 31. prosinca 2023. godine. Na području Gradske četvrti Gornja Dubrava, zbog neukosti stranaka i drugih osoba koje sudjeluju u postupku (čl. 7. Zakona o općem  upravnom postupku, NN 47/09, 110/21), došlo je do propusta istih prilikom prijave šteta. Stoga molimo da razmotrite produljenje roka, kako bi se istima  omogućilo ostvarenje prava prijave štete/obnovu, vodeći pri tome računa da ostvarivanje njihovih prava ne bude na štetu prava trećih osoba niti u protivnosti s javnim interesom.

3. Ovaj zaključak dostavlja se Ministarstvu prostornog uređenja, graditeljstva i državne imovine, Zagreb, Ulica Republike Austrije 14.





















Ad 12) Pitanja, prijedlozi i obavijesti

[bookmark: _GoBack]Predsjednik obavještava o aktualnostima u Gradskoj četvrti vezano za izvršenje Plana komunalnih aktivnosti, te ostalim aktivnostima na području Gradske četvrti. U raspravi sudjeluju: Domagoj Mlinarić, Zdravko Fabijanić, Robert Tukač, Helena Kereta i Ilija Sliško. Istaknuta problematika rasprave je način korištenja sportskog igrališta XII. gimnazije te kojem je potrebno utvrditi, u suradnji s ravnateljicom i Gradskim uredom za obrazovanje, sport i mlade, stvarni status te način korištenja igrališta.
Nitko od prisutnih nema vijećničkih pitanja.
Predsjednik zakazuje iduću sjednicu Vijeća za 09. svibnja 2024. godine.
 





KLASA: 024-08/24-002/106
URBROJ: 251-13-11-5/003-24-2
U Zagrebu, 22. travnja 2024.

Dovršeno: 18:35
Zapisnik vodila i sastavila:
Nataša Šprem, dipl.ing., univ.spec.
Predsjednik
Vijeća Gradske četvrti
Gornja Dubrava


Luka Holjevac, v.r.
